Jedyn chop mie przerobioł, co bych pisoł barzi po ślabikorzowymu1 i dzisiej sprōbuja2 sam wciś3 zamiast ło- ô i ôbejrzymy, jak sie Wōm to baje4 czytać.
A na tyn ajnfachowy5 recept6 żech prziszoł po tym, jak nasza- moja i ôd moji Baby- modoł7 kōmratka8 ôsprawiała nōm wczora ô swoji rajzie9 do Korei Południowyj i ô tym, że ôni tam wszysko jedzōm ze cukrym. Gołdała tyż, że jadła tam cukinia na słodkoł- ze czym, to nie wia10, ale żech prziszoł11 bez to na tyn recept. Czasu na warzynie niy bōło wiela i chciołech, żeby bōło tam tyż co kōnkretnego… i tak żech prziszoł na wyndzōnka12, a że we byfyju13 miołech daktyle, to sie z tego zrobiōł taki oriyntalny ôbiołd.
Co potrza?
tak ze 500 g cukini
150 g wyndzōnki
100 g daktyli
ździebko chili
sōl i pieprz
Pokrajanoł we kosteczka wyndzōnka wciepcie na patelnia i podpiyccie14. Daktyle pokrejcie na mańsze kōnski i dociepcie do wyndzōnki. Na sōm kōniec dociepcie tam pokrōno cukinia i prziprawy. Jak cukinia zmiynknie, to jedzynie mołcie fertich15. Smacznego 🙂
1śląski elementarz
2ō- samogłoska w wymowie między o i u
3wcisnąć
4będzie
5prosty
6przepis
7młoda
8koleżanka
9podróży
10wiem
11wpadł
12boczek wędzony
13kredens
14podpieczcie
15gotowe
szl_Latn szl_Latn szl_Latn szl_Latn szl_Latn swh_Latn cjk_Latn lvs_Latn szl_Latn por_Latn pol_Latn pol_Latn pol_Latn szl_Latn pol_Latn pol_Latn bos_Latn pol_Latn pol_Latn pol_Latn pol_Latn dan_Latn slv_Latn pol_Latn